สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 28 ก.ย.59
29 ก.ย. 2559

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (28 ก.ย.) โดยได้แรงหนุนจากราคาน้ำมันดิบทะยานที่ขึ้นกว่า 5% หลังจากที่ประชุมกลุ่มประเทศผู้ส่งออกน้ำมัน (โอเปก) มีมติปรับลดการผลิตน้ำมัน ซึ่งการพุ่งขึ้นของราคาน้ำมันช่วยหนุนหุ้นกลุ่มพลังงานดีดตัวขึ้นด้วย
ดัชนีเฉลี่ยอุตสาหกรรมดาวโจนส์ปิดที่ 18,339.24 จุด พุ่งขึ้น 110.94 จุด หรือ +0.61% ดัชนี NASDAQ ปิดที่ 5,318.55 จุด เพิ่มขึ้น 12.84 จุด หรือ +0.24% ดัชนี S&amp;P500 ปิดที่ 2,171.37 จุด เพิ่มขึ้น 11.44 จุด หรือ +0.53%
 
ตลาดหุ้นยุโรปปิดบวก เมื่อคืนนี้ (28 ก.ย.) หลังจากราคาหุ้นดอยซ์ แบงก์ ฟื้นตัวขึ้น ขานรับข่าวที่ว่าธนาคารจะขายกิจการบริษัทแอบบี ไลฟ์ ให้แก่บริษัทฟีนิกซ์ ไลฟ์ โฮลดิ้งส์ ซึ่งตั้งอยู่ในสหราชอาณาจักร รวมทั้งข่าวที่ว่า รัฐบาลเยอรมนีเตรียมแผนให้ความช่วยเหลือดอยซ์ แบงก์
ดัชนี Stoxx Europe 600 ปรับตัวขึ้น 0.7% ปิดที่ 342.57 จุด
ดัชนี DAX ตลาดหุ้นเยอรมันปิดที่ 10,438.34 จุด เพิ่มขึ้น 76.86 จุด, +0.74% ดัชนี CAC-40 ตลาดหุ้นฝรั่งเศสปิดที่ 4,432.45 จุด เพิ่มขึ้น 33.77 จุด, +0.77% ดัชนี FTSE 100 ตลาดหุ้นลอนดอนปิดที่ 6,849.38 จุด เพิ่มขึ้น 41.71 จุด, +0.61%
 
ตลาดหุ้นลอนดอนปรับตัวเพิ่มขึ้น เมื่อคืนนี้ (28 ก.ย.) ตามทิศทางของตลาดหุ้นยุโรปที่ปรับตัวเพิ่มขึ้น หลังจากราคาหุ้นดอยซ์ แบงก์ ฟื้นตัวขึ้น ขานรับข่าวที่ว่าธนาคารจะขายกิจการบริษัทแอบบี ไลฟ์ ให้แก่บริษัทฟีนิกซ์ ไลฟ์ โฮลดิ้งส์ ซึ่งตั้งอยู่ในสหราชอาณาจักร รวมทั้งข่าวที่ว่า รัฐบาลเยอรมนีเตรียมแผนให้ความช่วยเหลือดอยซ์ แบงก์
ดัชนี FTSE 100 ปิดปรับตัวขึ้น 41.71 จุด หรือ 0.61% แตะที่ 6,849.38 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น กว่า 5% เมื่อคืนนี้ (28 ก.ย.) หลังจากที่ประชุมกลุ่มประเทศผู้ส่งออกน้ำมัน (โอเปก) มีมติปรับลดการผลิตน้ำมัน นอกจากนี่ ตลาดยังได้รับแรงหนุนหลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐร่วงลงในสัปดาห์ที่แล้ว สวนทางนักวิเคราะห์ที่คาดว่าจะเพิ่มขึ้น
สัญญาน้ำมันดิบ WTI ส่งมอบเดือนพ.ย.พุ่งขึ้น 2.38 ดอลลาร์ หรือ 5.3% ปิดที่ 47.05 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 2.72 ดอลลาร์ หรือ 5.9% ปิดที่ 48.69 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (28 ก.ย.) หลังจากนางเจเน็ต เยลเลน ประธานธนาคารกลางสหรัฐ (เฟด) ได้แสดงมุมมองที่เป็นบวกต่อภาคธนาคารของสหรัฐ ซึ่งความเคลื่อนไหวดังกล่าวส่งผลให้นักลงทุนลดการถือครองสัญญาทองคำซึ่งเป็นสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 6.7 ดอลลาร์ หรือ 0.5% ปิดที่ระดับ 1,323.7 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 4.4 เซนต์ หรือ 0.23% ปิดที่ 19.121 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 2.9 ดอลลาร์ หรือ 0.28% ปิดที่ 1,022.3 ดอลลาร์/ออนซ์
สัญญาพัลลาเดียมส่งมอบเดือนธ.ค.พุ่งขึ้น 13.35 ดอลลาร์ หรือ 1.9% ปิดที่ 714.40 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลเยน ในการซื้อขายที่ตลาดนิวยอร์กเมื่อคืนนี้ (28 ก.ย.) หลังจากนางเจเน็ต เยลเลน ประธานธนาคารกลางสหรัฐ (เฟด) ได้แสดงมุมมองที่เป็นบวกต่อภาคธนาคารของสหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 100.75 เยน จากระดับ 100.32 เยน และเพิ่มขึ้นเมื่อเทียบฟรังก์สวิส ที่ระดับ 0.9713 ฟรังก์ จากระดับ 0.9708 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3128 ดอลลาร์แคนาดา จากระดับ 0.7665 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1212 ดอลลาร์สหรัฐ จากระดับ 1.1220 ดอลลาร์สหรัฐ ในขณะที่เงินปอนด์ทรงตัวที่ระดับ 1.3015 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7686 ดอลลาร์สหรัฐ จากระดับ 0.7639 ดอลลาร์สหรัฐ